
	               Staţiunea de Cercetare-Dezvoltare pentru Creşterea
Ovinelor şi Caprinelor Popăuţi–Botoşani
com. Răchiţi, Botoşani
tel.: 0231.512.968; e-mail: scdcoc.popauti@asas.ro;
web: www.popauti-cercetare.ro




   ANUNȚ DE CONCURS

A.)Stațiunea de Cercetare-Dezvoltare pentru Creșterea Ovinelor și Caprinelor Popăuți, cu sediul în Răchiți, str.Principală, nr.312, județ Botoșani, organizează concurs pentru ocuparea unor posturi vacante de cercetare-dezvoltare, în conformitate cu prevederile Legii nr. 183/2024 privind statutul personalului de cercetare, dezvoltare și inovare și ale HG nr. 1568/2024.

1. Nivelul postului: execuție
2. Denumirea postului: Asistent de cercetare în biologie-chimie, cod COR 213141
3. Durata contractului: nedeterminată
4. Durata timpului de lucru: 8 ore/zi, 40 ore/săptămână
5. Numărul de posturi: 1;
6. Scopul principal al postului:
· participă la desfășurarea activităților de cercetare în domeniul biologiei și chimiei, cu aplicabilitate în cercetarea zootehnică, în special la speciile ovine și caprine;
· participă la recoltarea, pregătirea, conservarea și evidența probelor biologice destinate analizelor biologice și chimice;
· participă la efectuarea analizelor de laborator specifice biologiei, biochimiei și chimiei, în limita competențelor profesionale;
· contribuie la colectarea, înregistrarea, prelucrarea și interpretarea datelor experimentale rezultate din activitățile de cercetare;
· întocmește documente, rapoarte și baze de date aferente activității de cercetare;
7. Salariul minim de încadrare: conform legislației actuale
Condiții specifice de participare la concurs:
1. Studii de specialitate:
– studii universitare finalizate cu diplomă de licență sau echivalentă în domeniul Biologie, Chimie sau într-un domeniu conex specificului postului.
– diplomă de master sau dovada că este înmatriculat la un program de studii universitare de master în domeniul Biologie, Chimie sau într-un domeniu conex specificului postului.
– cunoștințe de tehnică experimentală, corespunzătoare specificului postului scos la concurs;
– cunoștințe de limba engleză, la nivel necesar pentru consultarea, înțelegerea și utilizarea literaturii științifice de specialitate și a documentației tehnice aferente activității de cercetare.
  - media generală a anilor de studii să fie de minimum 8
  - media examenului de finalizare a studiilor de licență să fie de minimum 9.
2. Vechime în muncă: nu se solicită.


1. Nivelul postului: execuție
2. Denumirea postului: Asistent de cercetare în ingineria genetică, cod COR 213149
3. Durata contractului: nedeterminată
4. Durata timpului de lucru: 8 ore/zi, 40 ore/săptămână
5. Numărul de posturi: 1;
6. Scopul principal al postului:
· participă la desfășurarea activităților de cercetare în domeniul geneticii și ingineriei genetice, cu aplicabilitate în cercetarea zootehnică, la speciile ovine și caprine;
· participă la activități de cercetare privind caracterizarea genetică și moleculară a populațiilor de animale;
· participă la recoltarea, pregătirea, conservarea și evidența probelor biologice destinate analizelor genetice și moleculare;
· participă la efectuarea analizelor de laborator specifice geneticii și biologiei moleculare, în limita competențelor profesionale;
· contribuie la colectarea, înregistrarea, prelucrarea și interpretarea datelor experimentale rezultate din activitățile de cercetare;
· întocmește documente, rapoarte și baze de date aferente activității de cercetare;
7. Salariul minim de încadrare: conform legislației actuale
Condiții specifice de participare la concurs:
1. Studii de specialitate:
– studii universitare finalizate cu diplomă de licență sau echivalentă în domeniul Zootehnie, Medicină veterinară, Biologie, Chimie sau într-un domeniu conex specificului postului cu pregătire relevantă în genetică, genetică moleculară, biologie moleculară, biotehnologii sau alte domenii conexe specificului postului;
– diplomă de master sau dovada că este înmatriculat la un program de studii universitare de master în domeniul Zootehnie, Medicină veterinară, Biologie, Chimie sau într-un domeniu conex specific postului cu pregătire relevantă în genetică, genetică moleculară, biologie moleculară, biotehnologii sau alte domenii conexe specificului postului.
– cunoștințe de tehnică experimentală, corespunzătoare specificului postului scos la concurs;
– cunoștințe de limba engleză, la nivel necesar pentru consultarea, înțelegerea și utilizarea literaturii științifice de specialitate și a documentației tehnice aferente activității de cercetare.
  - media generală a anilor de studii să fie de minimum 8
  - media examenului de finalizare a studiilor de licență să fie de minimum 9.
2. Vechime în muncă: nu se solicită.








1. Nivelul postului*: execuţie;
2. Denumirea postului: Asistent de cercetare în agricultură, cod COR 213241
3. Durata contractului: nedeterminată
4. Durata timpului de lucru: 8 ore/zi, 40 ore/săptămână 
5. Numărul de posturi: 1; 
6. Scopul principal al postului: 
  participă la activități de cercetare privind tehnologiile de cultivare a plantelor furajere destinate hrănirii ovinelor și caprinelor;
  participă la organizarea și monitorizarea experiențelor în câmp și la efectuarea lucrărilor agricole specifice activității de cercetare;
  colectează și prelucrează date experimentale privind culturile agricole și producția de furaje;
  participă la recoltarea și pregătirea probelor pentru analize specifice;
  întocmește documente, rapoarte și baze de date aferente activității de cercetare; 
7. Salariul minim de încadrare: conform legislației actuale


Condiții specifice de participare la concurs:
1. Studii de specialitate:
– studii universitare finalizate cu diplomă de licență sau echivalentă în domeniul agronomie sau într-un domeniu conex specificului postului.
– diplomă de master sau dovada că este înmatriculat la un program de studii universitare de master în domeniul agronomie sau într-un domeniu conex specific postului
– cunoștințe de tehnică experimentală, corespunzătoare specificului postului scos la concurs;
– cunoștințe de limba engleză, la nivel necesar pentru consultarea, înțelegerea și utilizarea literaturii științifice de specialitate și a documentației tehnice aferente activității de cercetare.
- media generală a anilor de studii să fie de minimum 8
- media examenului de finalizare a studiilor de licență să fie de minimum 9.
2. Vechime în muncă: nu se solicită.


B.)  Documente solicitate candidaților pentru întocmirea dosarului de concurs, conform Legii 183/2024:
a) cererea de înscriere la concurs semnată, la care se anexează o declarație pe propria răspundere prin care candidatul atestă veridicitatea informațiilor prezentate în dosar;
b) curriculum vitae semnat de către candidat;
c) Fișele de verificare a îndeplinirii standardelor minimale și a standardelor proprii ale unității de cercetare, completate și semnare de către candidat, după caz, conform anexei I.1 din ”Regulament privind organizarea concursurilor pentru ocuparea posturilor vacante ale personalului de cercetare, dezvoltare și inovare (CDI) din cadrul Stațiunii de Cercetare-Dezvoltare pentru Creșterea Ovinelor și Caprinelor Popăuți”;
d) Documente relevante care să probeze criteriile necumulative evaluabile conform anexei I.2 din ”Regulament privind organizarea concursurilor pentru ocuparea posturilor vacante ale personalului de cercetare, dezvoltare și inovare (CDI) din cadrul Stațiunii de Cercetare-Dezvoltare pentru Creșterea Ovinelor și Caprinelor Popăuți”;
e) copia diplomei de licență sau echivalentă, copia diplomei de master, însoțite de foaia matricolă sau dovada că, la data înscrierii la concurs, candidatul este înmatriculat la un program de studii universitare de master, după caz. În situația în care candidatul declarat câștigător nu deține o diplomă eliberată de o instituție de învățământ superior din România, acesta trebuie să depună o copie conform cu originalul a atestatului de recunoaștere sau de echivalare a acesteia înainte de încadrarea pe post și semnarea contractului individual de muncă, sub sancțiunea neemiterii actului administrativ de încadrare pe post;
f) copia actului de identitate sau orice alt document care atestă identitatea, potrivit legii, după caz;
g) copia certificatului de căsătorie sau dovada schimbării numelui, după caz;
h) certificatul medical care să ateste starea de sănătate corespunzătoare îndeplinirii atribuțiilor de serviciu, eliberată de către medicul de familie al candidatului sau de către unitățile sanitare abilitate, cu cel mult 3 luni anterior derulării concursului - în original;
i) declarația de consimțământ pentru prelucrarea datelor cu caracter personal, semnată;
j) certificatul de cazier judiciar.
Documentele solicitate se depun potrivit cerințelor aplicabile postului și regulamentului propriu de concurs.
Copiile de pe actele mentionate mai sus se prezintă însoțite de documentele originale, care se certifică cu mențiunea "conform cu originalul" de către secretarul comisiei de concurs.   
În situația în care documentele solicitate nu sunt emise în limba română, acestea vor fi însoțite de traduceri legalizate în limba română.
Certificatul de cazier judiciar, poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecția dosarelor are obligaţia de a completa dosarul de concurs cu originalul cazierului judiciar, anterior datei de susținere a probei scrise și/sau probei practice a concursului.
Afișarea rezultatelor obținute de candidați la probele concursului, precum și afișarea rezultatelor soluționării contestațiilor și a rezultatelor finale ale concursului se realizează folosindu-se numărul de înregistrare atribuit dosarului de înscriere la concurs pentru fiecare candidat.
Candidații să nu se afle în situații de incompatibilitate conform Legii nr.161 din 19 aprilie 2003 cu modificările și completările ulterioare.
Adeverința care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătății.
În cazul în care candidatul este cetățean al unui alt stat membru al Uniunii Europene, al unui stat parte la Acordul privind Spaţiul Economic European (SEE) sau al Confederaţiei Elveţiene, acesta trebuie să deţină un CNP (cod numeric personal) sau să solicite până la angajare, dacă nu are un NIF (număr de identificare fiscală) valabil, eliberat de autoritățile competente din România.
Curriculumul vitae al candidatului trebuie să includă:
a) studiile efectuate și diplomele obținute;
b) experiența profesională și locurile de muncă relevante ocupate anterior;
c) proiectele de cercetare, dezvoltare și inovare pe care le-a condus ca director de proiect și granturile obținute, dacă este cazul, indicându-se pentru fiecare sursa de finanțare, bugetul proiectului și principalele publicații științifice sau brevetele de invenție rezultate;
d) premii sau alte elemente de recunoaștere a contribuției științifice;
e) descrierea narativă a celor mai importante 3 realizări în tematica postului pentru care se organizează concurs - maximum 3 pagini.


Dosarele de concurs se depun în format fizic la Stațiunea de Cercetare-Dezvoltare pentru Creșterea Ovinelor și Caprinelor Popăuți, cu sediul în Răchiți, str.Principală, nr.312, județ Botoșani, conform datelor sus prezentate, dupa publicarea anunțului pe pagina posturi.gov.ro și pe pagina www.popauti-cercetare.ro.

Secretarul comisiei de concurs înregistrează dosarul de concurs, comunică numărul de înregistrare candidatului și transmite dosarul membrilor comisiei de concurs, în condițiile stabilite prin regulamentul propriu de concurs.

C.) Condițiile generale de participare sunt cele prevăzute de Legea nr.183/2024, Codul muncii și HG nr.1568/2024.

D.) Tematica și bibliografia pentru ocuparea postului de Asistent de cercetare în biologie-chimie

1. Biochimia vitaminelor - Dumitru C. COJOCARU-Editura GAMA, Iași
· Vitaminele liposolubile
· Vitaminele hidrosolubile
· Vitaminele și nutriția
2. Chimie biologică- Vol. II, Universitatea ,,Al. I. Cuza” Iași
· Metabolismul proteinelor complexe
· Metabolismul lipidelor
3. Sistemele genetico-biochimice la ovine- Gheorghe Hrincă, Editura Agata-2004
· Polimorfismul hemoglobinei la ovine
· Polimorfismul transferinei serice la ovine



Tematica și bibliografia pentru ocuparea postului de Asistent de cercetare în ingineria genetică
1. Polimorfismul genetic al enzimelor la ovine- Gheorghe Hrincă, Editura Agata-2007
· Metodologia determinării tipurilor izoenzimatice la ovine
· Determinismul genetic al izoenzimelor la ovine
2. Sistemele genetico-biochimice la ovine- Gheorghe Hrincă, Editura Agata-2004
· Polimorfismul albuminelor serice la ovine
· Polimorfismul potasiului sanguin la ovine



Tematica și Bibliografie pentru ocuparea postului de Asistent de cercetare în agricultură
·        1. Mogârzan A., Morar G., Ștefan M., - Fitotehnie - Ed. Ion Ionescu de la Brad – Iaşi 2004
· Cereale (grâul, porumbul, orzul, ovăzul)
· Culturi oleaginoase (rapița și floarea soarelui)
    2. Jităreanu G., Onisie T. - Agrotehnica - Ed. Ion Ionescu de la Brad – Iaşi 2000.
· Asolamentele-considerații generale
· Metode de combatere a buruienilor
·       3.  Gerard Jităreanu, 2000 – Tehnică experimentală. Editura Ion Ionescu de la Brad, Iași.
· Experiențele de câmp-metode de asezare
· Factorii care influențează exactitatea rezultatelor experimentale
· Părțile componente ale experiențelor de câmp



Modalitatea de desfășurare a concursului:
Probele concursului:
1. evaluarea dosarului de concurs, conform anexelor I.1 și I.2 din ”Regulament privind organizarea concursurilor pentru ocuparea posturilor vacante ale personalului de cercetare, dezvoltare și inovare (CDI) din cadrul Stațiunii de Cercetare-Dezvoltare pentru Creșterea Ovinelor și Caprinelor Popăuți” 
2. proba scrisă – verificarea cunoștințelor de specialitate și verificare aptitudini limba engleză; 
3. proba practică, verificarea cunoștințelor de tehnică experimentală, corespunzătoare specificului postului scos la concurs 
4. proba orală – verificarea cunoștințelor și aptitudinilor specifice postului și completarea anexei I.3. din ”Regulament privind organizarea concursurilor pentru ocuparea posturilor vacante ale personalului de cercetare, dezvoltare și inovare (CDI) din cadrul Stațiunii de Cercetare-Dezvoltare pentru Creșterea Ovinelor și Caprinelor Popăuți”; 


Locul de desfășurare:
Sediul instituției: com.Răchiți, str.Principală, nr.312, județ Botoșani

Desfășurarea concursului pentru ocuparea postului:
[bookmark: _Hlk190774115]Pentru concursul care include probe scrise, orale și/sau practice, respectiv interviu, comisia de concurs evaluează candidatul din perspectiva următoarelor criterii necumulative:
a) relevanța rezultatelor activității de cercetare și/sau inovare, în relație cu tematica postului pentru care candidează;
b) impactul activității de cercetare și/sau inovare și a rezultatelor științifice ale candidatului, în relație cu tematica postului pentru care candidează, reflectate în publicații științifice;
c) anvergura internațională a activităților, reflectată în publicații științifice, participări la conferințe științifice, colaborări individuale și instituționale, proiecte, burse prestigioase, calitatea de profesor/cercetător invitat, membru în colegiile de redacție ale unor reviste de top din domeniu;
d) capacitatea de a atrage fonduri de cercetare sau de a colabora cu organizații publice și/sau private de cercetare și de a conduce proiecte de cercetare, dezvoltare și inovare;
e) prestigiul profesional;
f) capacitatea organizatorică;
g) capacitatea de a îndruma tineri cercetători sau studenți;
h) capacitatea de a transfera cunoștințele și rezultatele către mediul economic sau social ori de a populariza rezultate științifice;
i) capacitatea de a lucra în echipă și eficiența colaborărilor științifice ale acestuia, în funcție de specificul domeniului candidatului;
j) experiența profesională în alte instituții decât SCDCOC Popăuți.


Evaluarea dosarului de concurs constă în analiza și punctarea activității profesionale și științifice a candidatului, pe baza documentelor depuse la dosarul de concurs și în conformitate cu criteriile și punctajele prevăzute în anexelor I.1 și  I.2 din ”Regulament privind organizarea concursurilor pentru ocuparea posturilor vacante ale personalului de cercetare, dezvoltare și inovare (CDI) din cadrul Stațiunii de Cercetare-Dezvoltare pentru Creșterea Ovinelor și Caprinelor Popăuți”. 
Pentru promovarea evaluării dosarului de concurs, candidatul trebuie să aibă toate documentele solicitate și să obțină minimum 10 puncte, reprezentând punctajul minim stabilit pentru acordarea gradului profesional de asistent de cercetare științifică (ACS) și minim calificativul bun/adecvat la evaluarea necumulativă.
Numai candidații care obțin minimum 10 puncte la evaluarea dosarului de concurs și minim calificativul bun/adecvat la evaluarea necumulativă participă la următoarea probă a concursului – proba scrisă.
Proba scrisă constă în verificarea cunoștințelor de specialitate aferente tematicii și bibliografiei de concurs și urmărește evaluarea nivelului de pregătire profesională al candidatului, precum și verificarea cunoștințelor de limba engleză necesare pentru înțelegerea, consultarea și utilizarea literaturii științifice de specialitate și a documentației tehnice aferente activității de cercetare.

Proba practică constă în verificarea aptitudinilor și a cunoștințelor practice ale candidatului privind utilizarea tehnicilor, metodelor și procedurilor experimentale specifice domeniului postului scos la concurs și urmărește evaluarea capacității acestuia de a aplica în practică cunoștințele de specialitate, cu respectarea cerințelor de lucru, securitate și a procedurilor aplicabile activității de cercetare.

Proba orala include: prezentarea rezultatelor profesionale ale candidatului, întrebări și răspunsuri menite să scoată în evidență cunoștințele de specialitate și aptitudinile pentru îndeplinirea cerințelor postului.
În urma finalizării procesului de evaluare, comisia de concurs stabilește ierarhia candidaților și nominalizează candidatul care a obținut cele mai bune rezultate în raport cu punctajul final calculat în conformitate cu prevederile de mai sus.

Candidatul poate fi declarat câștigător numai dacă obține un punctaj final de minimum 8,00 și nicio notă sub 7,00 la probele de concurs, în conformitate cu art. 16 alin. (1) din Normele metodologice aprobate prin HG nr. 1.568/2024.


        Dosarele de înscriere la concurs se vor depune în termen de 30 de zile  de la data publicarii anuntului, respectiv: perioada 24.09.2026 – 23.10.2026 (inclusiv), de luni până vineri, în intervalul orar 08:00 - 16:00 ,  la sediul Stațiunii de Cercetare-Dezvoltare pentru Creșterea Ovinelor și Caprinelor Popăuți, cu sediul în Răchiți, str.Principală, nr.312, județ Botoșani.

E.) Calendarul de desfăşurare a concursului:
    -    Data, ora şi locul de desfăşurare a concursului:
· 23.10.2026, ora 16:00 - data limită de depunere a dosarelor de concurs la registratura Stațiunea de Cercetare-Dezvoltare pentru Creșterea Ovinelor și Caprinelor Popăuți, cu sediul în Răchiți, str.Principală, nr.312, județ Botoșani;
·    26.10.2026, ora 09:00 – selecţia și afișarea rezultatelor analizei dosarelor de concurs;
· 27.10.2026, ora 10:00 - termen de depunere contestaţii cu privire la rezultatul analizei dosarelor de concurs;
· 27.10.2026, ora 11:00 – termen de afișare a soluționării contestațiilor depuse;
· 27.10.2026, ora 12:00 - desfăşurare probă scrisă și verificare aptitudini limba engleză;
· 27.10.2026, ora 15:00 - termen de afişare rezultate proba scrisă și verificare aptitudini limba engleză;
· 28.10.2026, ora 15:00 - termen de depunere contestaţii cu privire la rezultatul probei scrise și verificarea aptitudinilor la limba engleză;
· 29.10.2026, ora 08:00 - termen de afişare a soluționării contestaţiei depuse privind rezultatele probei scrise și verificarea aptitudinilor la limba engleză;
· 29.10.2026, ora 10:00 - susţinerea probei practice;
· 29.10.2026, ora 13:00 - termen de afişare a rezultatelor privind proba practică;
· 30.10.2026, ora 13:00 - termen de depunere contestaţii cu privire la rezultatul probei practice;
· 30.10.2026, ora 15:30 - termen de afişare a soluționării contestaţiei depuse privind rezultatele probei practice;
· 02.11.2026, ora 10:00 - susţinerea probei orale;
· 02.11.2026, ora 13:00 - termen de afişare a rezultatelor privind proba orală;
· 03.11.2026, ora 13:00 - termen de depunere contestaţii cu privire la rezultatul probei orale;
· 03.11.2026, ora 15:00 - termen de afişare a soluționării contestaţiei depuse privind rezultatele probei orale;
· 03.11.2026, ora 16:00 - termen de afişare a rezultatelor concursului


DIRECTOR
CSII dr.ing. NECHIFOR Ionică

